Title: Príloha č
Author: vladimir.blaho
Last saved by: Komentár
Company: Infovek

Správa zo zahraničnej pracovnej cesty

1. Účastník ZPC:

Titul, meno a priezvisko:	Mgr. Janka Halčínová
				
Pracovisko:	ORP ESF SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:		hlavný štátny radca
Funkcia:			manažér programovania
Znalosť jazykov:		AJ/C1

Titul, meno a priezvisko:	Ing. Júlia Bosáková				
Pracovisko:	ORP ESF SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:		hlavný štátny radca
Funkcia:			manažér programovania
Znalosť jazykov:		AJ/B2

2. Zahraničná pracovná cesta:

Štát:				Rumunsko
Mesto:				Bukurešť
Vykonaná v dňoch:		9.-11.12.2015
Prijímajúca organizácia:	Európska komisia
Účel cesty:	Účasť na riadnom zasadnutí Pracovnej skupiny INFORM
Spôsob financovania:	Vreckové, stravné, cestovné a ubytovanie hradilo MŠVVaŠ SR

3. Rámcový program pobytu:

9.12.2015	15:00		Odchod z Bratislavy
	20:30		Príchod do Bukurešti

10.12.2015	celodenne 	Účasť na zasadnutí 

11.12.2015	09:00 – 14:00	Účasť na zasadnutí
	16:30		Odchod z Bukurešti
	19:30		Príchod do Bratislavy

4. Stručný priebeh rokovaní, resp. študijného pobytu:

Riadne zasadnutie pracovnej skupimy INFORM  – 10.12.2015 

Zasadnutie pracovnej skupiny pre informovanie a publicitu INFORM zorganizovalo DG Regional Policy EK (DG REGIO) v hostiteľskej krajine Rumunsko. Stretnutie pracovnej skupiny INFORM bolo zamerané na bližšie predstavenie pravidiel v oblasti informovania a publicity v programovom období 2014-2020 zo strany EK a popísanie a zhodnotenie osvedčených postupov používaných v rámci informovania a publicity vo vzťahu k verejnosti. Takisto boli odprezentované príklady dobrej praxe a úspešné informačné kampane niektorých členských štátov EÚ. Program stretnutia sa začal interným stretnutím pred oficiálnym otvorením  konferencie, ktorého predmetom bolo odkomunikovanie a porovnanie národných komunikačných stratégií jednotlivých členských štátov, taktiež plánované aktivity, ktoré sa budú realizovať počas týždňa Európy v máji 2016 a  predbežný program nasledujúceho stretnutia pracovnej skupiny INFORM, ktoré sa bude konať v termíne 30.5.2016-1.6.2016 v Slovinsku a Chorvátsku. 
Rokovanie bolo oficiálne otvorené p. Tonym Lockettom, zástupcom vedúceho oddelenia pre komunikáciu, generálneho riaditeľstva pre regionálnu a mestskú politiky (DG REGIO) Európskej komisie, ktorý privítal všetkých zúčastnených a odovzdal slovo p. Aure Raducu (ministerka pre európske fondy, Rumunsko) a p. Corine Creţu (eurokomisárka pre regionálnu a mestskú politiku).
P. Raducu hovorila o dôležitosti zmeniť politiku prijímania fondov EÚ a prispôsobiť sa súčasnej situácii v tejto oblasti. Ako zástupkyňa jednej z krajín EÚ, ktorá čerpá veľké množstvo Eurofondov, prízvukovala dôležitosť efektívneho využívania verejných zdrojov. 
Komisárka p. Creţu privítala účastníkov zasadnutia na pôde svojej rodnej krajiny. Predstavila doteraz dosiahnuté úspechy v oblasti regionálnej politiky (schválenie všetkých regionálnych operačných programov v EÚ a očakávané schválenie všetkých programov cezhraničnej spolupráce do konca roku 2015, efektívne ukončovanie programového obdobia 2007-2013 a štart spektra nástrojov na zjednodušovanie a efektívne využívanie európskych štrukturálnych a investičných fondov (EŠIF)).Zároveň sa zmienila o aktuálnej utečeneckej kríze a o liste, ktorý v tejto súvislosti adresovala členským štátom vo veci efektívneho využitia EŠIF pri riešení tejto krízy v oblasti vzdelávania, zamestnanosti, bývania a politík nediskriminácie. Pri takýchto citlivých témach je nevyhnutná vhodná komunikácia. Komisárka pripomenula aj 25. výročie programu INTERREG a diskusie vedené v súvislosti so zjednodušením využívania tohto programu pre občanov. Medzi výzvy patrí aj príprava na nadchádzajúce diskusii o revízii rozpočtu EÚ a o budúcnosti politiky EÚ po roku 2020.V tejto súvislosti zdôraznila veľký prínos komunikovania toho, aby boli viditeľné prínosy politík predovšetkým vo vzťahu k občanom EÚ.
       V úvodnej časti plenárneho zasadnutia vystúpila aj p. Ioana Pâslaru (koordinátorka komunikácie z Ministerstva pre európske fondy, Rumunsko), ktorá hovorila o politike súdržnosti a nastavení komunikácie v tejto oblasti v Rumunsku. Informovala o celkovej štruktúre komunikácie, o nastavení stratégie,  ale aj o konkrétnych použitých nástrojoch, ktoré prepojila s dosiahnutými úspechmi a príkladmi dobrej praxe.
V ďalšom bode úvodnej časti p. Peter Fischer (manažér komunikácie, DG REGIO) prezentoval kľúčové poznatky z nedávneho prieskumu EUROBAROMETER  týkajúce sa informovanosti a vnímania regionálnej politiky EÚ. Výsledným poznatkom bolo, že najväčšie povedomie a pozitívne vnímanie regionálnej politiky je v krajinách, ktoré v súčasnosti čerpajú najviac prostriedkov z eurofondov a súčasne vynakladajú najviac prostriedkov do informovanosti a komunikácie s verejnosťou. SR sa zaradila na popredné priečky v rebríčku.
Výsledky prieskumu EUROBAROMETER sú dostupné tu: http://ec.europa.eu/public_opinion/index_en.htm
P. Tony Lockett v závere tohto bodu informoval o spustení portálu poskytujúceho prístup k informáciám o financovaní a očakávaných výsledkoch v rámci rôznych ESF fondov (2014-2020). Poskytované údaje budú zahŕňať 531 programov z obdobia od začiatku novembra 2015. Portál je prístupný na linku: https://cohesiondata.ec.europa.eu/

Nasledovalo krátke ohliadnutie za Open Days 2015 (12.-15.10.2015) a boli vyhlásené výsledky slávnostného odovzdávania cien RegioStars.

Po plenárnej časti nasledoval blok workshopov. Účastníčky ZPC sa zúčastnili workshopu „Successful communication campaigns“ zameraného na diskusiu o úspešne realizovaných kampaniach vo vybraných členských štátoch. P. Zaigou Puškina (senior expert komunikačného oddelenia, Ministerstvo financií Lotyšskej republiky) vystúpila s prezentáciou kampane „Staro Riga“ (Riga svetiel), čo je úspešné podujatie s niekoľkoročnou tradíciou, ktoré predstavuje úspechy kohéznej politiky EÚ v Lotyššku formou svetelnej šou a premietania krátkych filmov na túto tému na budovy v Rige v nočných  hodinách.P. Oana Marinescu (strategický poradca v oblasti komunikácie, Oma Vision, Rumunsko) sa vo svojej prezentácii dotkla dôležitých oblastí v komunikácii, ako je napr. jej tematické zameranie, rozdiely v nastavení komunikácie pri vysokom a nízkom rozpočte určenom na komunikáciu, popísala kľúčové nástroje využiteľné pri komunikácii v štátnej správe konkrétne v oblasti eurofondov, zhrnula svoje poznatky nadobudnuté pri porovnávaní komunikácie vo súkromnom a verejnom sektore, keďže pracovala v oboch sférach. 
Zástupcovia členských štátov následne v rámci diskusie rozoberali a porovnávali, ako je nastavená organizačná štruktúra a rozdelenie kompetencií v rámci oddelení určených pre kompetenciu v jednotlivých členských štátoch a rozdieloch z toho vyplývajúcich pri riadení komunikácie. 
Program dňa bol zakončený plenárnym zasadnutím, v rámci ktorého boli diskutované výstupy z workshopov prebiehajúcich paralelne počas popoludnia.

Riadne zasadnutie pracovnej skupimy INFORM  – 11.12.2015 

Druhý deň rokovania bol otvorený plenárnym zasadnutím, v rámci ktorého vystúpili výhercovia súťaže EuroPCom 2015 (The European Public Communication Awards 2015)  za najlepšie komunikačné projekty EÚ. Zástupcovia výherných krajín - Holandsko, Francúzsko a Bulharsko - predstavili zúčastneným svoje projekty. 
Predstavené víťazné projekty:
„Kijkdagen – Open Days, Europe Around the Corner“ - Marianne Schrama (Ministerstvo hospodárstva, Holandsko)  and Mieke Cornet (Mesto Rotterdam, Holandsko) „l'Européen d'à côtè – European next doors“ - Sandra Chaignon (Commissariat général à l'Egalité des Territoires, Francúzsko)
„Let's create together Bulgaria 2020“ - Maria Zafirova (Rada ministrov, Bulharsko)

Nasledovala diskusia zúčastnených a priestor pre otvorené otázky k detailom projektov.

	Nasledoval blok paralelných workshopov. Účastníčky ZPC si zvolili workshop „Interreg brand building and brand communication“ zameraný na zdieľanie a prediskutovanie hlavných komunikačných aktivít na nasledujúce obdobie. Workshop viedol p. Frank Schneider, vedúci komunikácie programov Interreg pre strednú Európu, ktorý sa vo svojej prezentácii venoval otázkam viditeľnosti brandu/loga programu Programy európskej územnej spolupráce (ETC) boli v roku 2015 premenované na Interreg a vzniklo harmonizované logo, ktoré malo priniesť vyššiu vizibilitu – túto tézu však prieskum EUROBAROMETER 2015 nepotvrdil a podľa osobného názoru p. Schneidera logo nevyvoláva vo verejnosti žiadnu priamu asociáciu – na porovnanie uviedol logo programu Erasmus, ktoré vo verejnosti okamžite evokuje medzinárodnú mobilitu študentov. Podľa jeho názoru je potrebné pokračovať v budovaní značky tak, aby boli zodpovedané tieto otázky:
•	Pozícia značky - Čo znamená Interreg? Kto je jeho publikum?
•	Prísľub spojený so značkou - Čo má Interreg ľuďom asociovať? 
•	Prístup značky - Ako Interreg plánuje splniť svoje zámery?
•	Management značky - Ako dosiahnuť konsenzus naprieč rodinou Interreg?
•	Komunikovanie značky – Aký je príbeh Interregu-u? Ako bude komunikovaný?
•	
Jasne definovaná značka môže podporiť internú a externú lojalitu a podporu. Iba vtedy, keď značka je plne vyvinutá a riadne komunikovaná, môže povedomie o značke rásť bez rizika, pretože iba v takom prípade  môže byť vnímanie značky pozitívne riadené a dá sa vyhnúť nepochopeniu. Správne rozvinutá značka je pre Interreg takisto aj vnútorným nástrojom riadenia - bude slúžiť ako referenčný bod pre spoločné rozhodovanie a pomôže strategickému plánovaniu aktivít.
Takisto je dôležité aj jasné povedomie o tom, kto je vlastníkom značky. Na základe nedostatočného vlastníctva značky pri rebuildingu mena, zostáva podľa názoru prezentujúceho vnímanie značky Interreg nedostatočné s potenciálne negatívnymi dôsledkami pre úspech nástroja celkovo. Je potrebné pristúpiť k nápravným opatreniam, ako je napr. rozvoj značky Interreg ako inkluzívny proces či posilnenie riadenia tejto stratégie.
Nasledovala interaktívna diskusia k prezentovaným tézam. 

	Nasledoval blok venovaný diskusii o plánovaných aktivitách v rámci Dňa Európy, resp. Týždňa Európy (v rámci ktorého sa nachádza Deň Európy – 9. máj). Boli prezentované plány jednotlivých aktivít na národnej úrovni. 
Informácie o aktivitách v rámci Týždňa Európy v roku 2016 a následne budú zverejňované aj formou prehľadnej grafickej mapy (link: http://ec.europa.eu/regional_policy/fr/policy/communication/inform-network/map/)

Rokovanie bolo uzatvorené plenárnym zasadnutím spojeným so zhrnutím záverov z jednotlivých workshopov a takisto informáciami o najbližšom zasadnutí pracovnej skupiny INFORM spojeným s pracovnou skupinou INIO (31.5.2016-1.6. 2016, organizované v spolupráci so Slovinskom a Chorvátskom)

5. Odporúčané závery:

Naďalej sa aktívne zúčastňovať zasadnutí pracovnej skupiny INFORM na úrovni EK v oblasti informovania a komunikácie. 

Z:   SŠFEÚ                                                                                           T: priebežne  

6.   Prehľad prinesenej dokumentácie a miesto jej uloženia

Dokumentácia prinesená zo ZPC je k dispozícii u účastníčok ZPC Mgr. Janky Halčínovej a Ing. Júlie Bosákovej. Správa zo ZPC je zverejnená na internetovej stránke MŠVVaŠ SR. 
Prezentácie sú dostupné na stránke: 
http://ec.europa.eu/regional_policy/en/policy/communication/inform-network

7.   Osobitne vyhodnotený očakávaný prínos ZPC

Osobitným prínosom je zdieľanie informácií, poznatkov a skúseností z praxe jednotlivých členských štátov EÚ v súvislosti s implementáciou pomoci zo štrukturálnych fondov EÚ, skúsenosti ktorých môže MŠVVaŠ SR ako sprostredkovateľský orgán pre OP Ľudské zdroje využiť pri nastavovaní komunikačných plánov pre poskytovanie čo najkomplexnejších a najadresnejších informácii o tomto operačnom programe.

8.    Spôsob zverejnenia výsledkov ZPC, prenos získaných informácií

Výsledky ZPC budú prezentované na najbližšej porade odboru riadenia programov ESF.

9.    Percentuálny pomer

OP ĽZ     100 %

Súhlasím so zverejnením správy na internete.

Správu vypracoval: 

Mgr. Janka Halčínová

Ing. Júlia Bosáková

So správou súhlasí: 

Mgr. Veronika Paľková, R ORP ESF

Ing. Mgr. Igor Baník, poradca pre ESF

Správu schválil: 

Ing. Peter Viglaš, generálny riaditeľ, SŠF EÚ MŠVVaŠ SR

Trieda dôvernosti: Verejné